**Hammel Voldby Lading**

Tre sogne – et menighedsråd?

**Sognemøde i Hammel, Tinghuset d. 14.1. kl. 19.00**

**Referat**

1. **Velkomst og sang**
2. **Valg af ordstyrer og referent**

Sten Boye vælges som ordstyrer   
Majbrit Billesø Rasmussen vælges som referent

1. **Begrundelse og baggrund for sammenlægningen**

**Redegørelse for status og tanker efter menighedsrådsvalget 2024 v. menighedsråd og præster**

Baggrunden er, at der har været ordinært menighedsrådsvalg, hvor der blev valgt 3 ud af 11. Der har efterfølgende været suppleringsvalg, hvor der ikke blev valgt nogen.

Rådet har konstitueret sig, men der er selvsagt opgaver, som rådet – grundet antal af medlemmer – ikke kan løfte.

Gudstjenester og arrangementer er velbesøgte og kirken bliver brugt af mange. Der er mange kirkelige handlinger, mange dåb og mange konfirmander.

Hammel menighedsråd har spurgt Voldby og Lading menighedsråd om deres holdning til et fælles menighedsråd, hvilket der er en positiv holdning til. Forslaget om et fælles menighedsråd har derfor været til afstemning i de tre råd og er blevet vedtaget i alle tre råd.

En sammenlægning vil give god mening ift. det administrative og personalet – blandt mange andre ting.

Proceduren er nu, at der skal være menighedsmøder i hvert af de tre sogne.

1. **Debat og spørgsmål**

* Det er ikke nogen dum ide, at de tre sogne bliver lagt sammen. Alt personalet og alt omkring kirkegården er samlet i Hammel – nu kan de to andre menighedsråd også være med til at tage ansvar. Opfordring til at se fremad – det vil blive godt.
* Det er naturligt, at rådene lægges sammen. Der arbejdes allerede i fælles regi på flere områder.

1. **Navn på nyt menighedsråd i tilfælde af sammenlægning af rådene**

Alle tre råd henstiller til, at navnet er Hammel Voldby Lading menighedsråd. Der er ingen indvendinger.

1. **Antal medlemmer fra hvert sogn**

(Ved sammenlægning nu de faktisk valgte – 5 fra Lading / 5 fra Voldby / 3 fra Hammel valgperioden ud)

De valgte medlemmer er allerede valgt – 13 i alt. 5 fra Lading, 5 fra Voldby og 3 fra Hammel – hertil kommer de tre præster.

Ved næste valg skal der findes ud af hvor mange der skal være fra hvert sogn jf. reglerne om antal i menighedsråd.

1. **Kirkeværgefunktion hvert sogn for sig**

De tre råd har drøftet at kirkeværgefunktionen bevares lokalt ved hver kirke og anbefaler denne model.

1. **Afstemning**

Der er 21 fremmødte, hvoraf 18 har stemmeret. 18 stemmer for.

Et billede, der indeholder Grafik, skærmbillede, symbol, Font/skrifttype

Automatisk genereret beskrivelse